Citește Horoscop săptămânal Leu. Previziuni pentru perioada 4 – 10 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Leu și urmarește video Uranissima.
Horoscop săptămânal Leu – 4 – 10 mai 2024
În ziua de 4 mai, momente în care atitudinea nativilor față de o chestiune financiară sau patrimonială va cunoaște o slăbire a vigilenței și o atenuare a ambiției de a obține ceea ce își doresc ei prin tendința de a înțelege ori prin disponibilitatea de a aborda, de pe principiile datoriei morale sau ale bunei-cuviințe („obraz”, conștiință, decență, înțelegere a dificultății prin care trece partea adversă), o dispută patrimonială sau o pretenție bănească.
Între 4 mai, după ora 23:41′, și 6 mai, imediat după miezul nopții, frământări născute din obligația nativului de a găsi o soluție socioprofesională care să rezolve atât partea de responsabilitate față de un proiect, cât și propriile criterii morale sau de conștiință, ceea ce nu va fi deloc ușor, pentru că numărul mare de planete, regrupate în zodia Berbecului, în casa a IX-a, va alimenta un conflict de idei și de interese puternic, născut brusc, în urma unei eveniment care nu poate fi ignorat sau minimalizat de către cei născuți în zodia Leului.
Între 6 mai, după ora 0:41′, și începutul zilei de 9 mai, cele cinci planete în tranzit prin casa a X-a și Luna Nouă în Taur, din 8 mai, vor pune accentul pe activitățile profesionale și posturile publice cărora nativii trebuie să le facă față, motiv pentru care aceștia își vor dori mai întâi stabilizarea imaginii lor publice sau a autorității sociale ce decurge din funcții, însărcinări speciale și demnități.
În mod normal, acest lucru ar trebui să se petreacă dacă ne gândim la rolul pozitiv al celor doi Benefici, plasați în sectorul carierei, după cum nu este exclus un succes sau o victorie morală asupra unui rival ori a unui grup ce exercită presiuni asupra lor.
Între 9 mai, după ora 2:21′, și 10 mai, momente agreabile petrecute de Lei alături de prieteni: conversații, convivialitate, degajare, abandon al grijilor, alungarea stresului prin bună dispoziție.